Interná smernica o uchovávaní, ochrane a vyraďovaní registratúrnych záznamov 
(ďalej len „Interná smernica“)

vypracovaná podľa 

§ 16 ods. 5 zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov (ďalej len „zákon o archívoch“)
Pôvodca registratúry: 
xxx, so sídlom ..., IČO...

V ............., dňa ..................

Schválil:

Podpis:

I. Úvodné ustanovenia

1. 
Interná smernica ako vnútorný predpis zamestnávateľa (ďalej len „pôvodca registratúry“) bola vypracovaná v súlade s platným právnym poriadkom na základe zákona o archívoch.
2.
Interná smernica je záväzná pre všetkých zamestnancov, ktorí prichádzajú do styku s registratúrnymi záznamami.
3. 
Interná smernica zabezpečuje jednotný postup pri nakladaní s registratúrnymi záznamami.
4. Pôvodca registratúry nemá povinnosť mať vypracovaný registratúrny poriadok ani registratúrny plán. 

II. Vymedzenie základných pojmov

a) Správa registratúry -  
zabezpečovanie evidovania, tvorby, ukladania, ochrany registratúrnych záznamov, prístupu k nim a zabezpečovanie ich vyraďovania.

b) Registratúra - 
súbor všetkých registratúrnych záznamov evidovaných pôvodcom registratúry.

c) Registratúrny záznam - 

informácia evidovaná pôvodcom registratúry.

d) Pôvodca registratúry - 
právnická osoba alebo fyzická osoba, z činnosti ktorej vzniká registratúra.

e) Vyraďovanie 
registratúrneho záznamu - 

súhrn odborných činností, pri ktorých sa z registratúry vyčleňuje registratúrny záznam, ktorému uplynula lehota uloženia; registratúrny záznam s trvalou dokumentárnou hodnotou sa ukladá do archívu a registratúrny záznam bez trvalej dokumentárnej hodnoty sa zničí.

f) Lehota uloženia - 

počet rokov, počas ktorých pôvodca registratúry potrebuje registratúrny záznam na svoju činnosť.

g) Spis - 

registratúrny záznam alebo súbor registratúrnych záznamov, ktoré vznikli v súvislosti s vybavovaním tej istej veci.
III. Povinnosti pôvodcu registratúry
III.I Pôvodca registratúry je povinný:

a) evidovať záznamy, ktoré vznikli z jeho činnosti, a došlé záznamy,

b) zabezpečiť trvanlivosť a hodnovernosť registratúrneho záznamu, od jeho vyhotovenia alebo prijatia až do jeho vyradenia z registratúry,
c) označiť registratúrne záznamy, ku ktorým chce obmedziť prístup, slovami „obmedzený prístup“ a uvedením času trvania obmedzenia na spisovom obale; ak ide o elektronické registratúrne záznamy, označenie sa uvedie v štruktúrovaných údajoch,
d) obmedziť prístup k registratúrnym záznamom obsahujúcim osobné údaje; na obmedzenie prístupu sa primerane vzťahuje § 13 ods. 5 písm. b), ods. 7 a 8 zákona o archívoch:
fa) 
prístup k osobným údajom v archívnych dokumentoch je možný po predložení písomného súhlasu s osvedčeným podpisom fyzickej osoby, o ktorej osobné údaje ide, alebo jej zákonného zástupcu, alebo blízkej osoby, ak táto fyzická osoba už nežije;
fb) 
prístup k archívnym dokumentom nemožno obmedziť:
· ich pôvodcovi, jeho právnemu nástupcovi a vlastníkovi archívnych dokumentov,
· štátnym orgánom, obci, samosprávnemu kraju, iným právnickým osobám a fyzickým osobám v súvislosti s ich činnosťou podľa osobitných predpisov,
· žiadateľovi o prístup na účel historického výskumu alebo iného vedeckého výskumu,
· žiadateľovi, ktorého sa týkajú údaje obsiahnuté v archívnych dokumentoch,
· ak nejde o obmedzenie prístupu z dôvodov uvedených v § 13 ods. 2 písm. a) až c) a e)
 a v odseku 3
 alebo ak pred vyraďovacím konaním nebol prístup obmedzený;
fc)
proti rozhodnutiu o obmedzení prístupu k archívnym dokumentom žiadateľ môže podať odvolanie; o odvolaní rozhoduje Ministerstvo vnútra Slovenskej republiky;
e) vyhotovovať na základe písomnej žiadosti oprávnenej osoby odpis, výpis, potvrdenie z registratúrneho záznamu a kópiu registratúrneho záznamu za úhradu nákladov a osvedčovať na nich ich zhodu s registratúrnym záznamom; pôvodcom registratúry osvedčený odpis, výpis, potvrdenie a kópia nahrádzajú originál registratúrneho záznamu;

f) oznamovať ministerstvu vopred vývoz registratúrnych záznamov na formulári, ktorý ministerstvo uverejňuje na svojom webovom sídle; opakovaný vývoz registratúrnych záznamov sa oznamuje len prvýkrát.


IV. Osobitné ustanovenia

1. Povinnosť prijímania, triedenia, ukladania, evidovania, ochrany a vyraďovania registratúrnych záznamov plnia zamestnanci v súlade so svojim pracovným alebo funkčným zaradením alebo na základe poverenia pôvodcu registratúry.

2. Zamestnanec, ktorý nie je oprávnený na nakladanie s určitým registratúrnym záznamom je povinný ho bezodkladne odovzdať nadriadenému zamestnancovi alebo pôvodcovi registratúry.
3. Pôvodca registratúry uchováva registratúrne záznamy v písomnej alebo technickej forme. Pre záznamy vedené v technickej forme disponuje vybavením, ktoré umožňuje vykonať prevod záznamov do formy, v ktorej je ich obsah pre fyzickú osobu čitateľný.
V. Uchovávanie písomností

1. Registratúra je členená do vecných skupín.
2. Ku každej vecnej skupine je určená lehota uloženia. Lehota uloženia účtovnej, daňovej a mzdovej dokumentácie je v súlade s ustanoveniami zákonov č. 431/2002 Z. z. o účtovníctve, č. 595/2003 Z. z. o dani z príjmov, č. 222/2004 Z. z. o dani z pridanej hodnoty, zákona č. 461/2003 Z. z. o sociálnom poistení, č. 580/2004 Z. z. o zdravotnom poistení. 
3. Lehota uloženia platí pre dokumenty v písomnej aj technickej forme.
4. Registratúrne záznamy sa pripravia na uchovanie podľa ročníkov a podľa vecných skupín členenia registratúry v samostatných obaloch pre každú vecnú skupinu. Každý obal má byť označený najmä názvom pôvodcu registratúry, rokom, ktorého sa písomnosti týkajú, názvom vecnej skupiny písomností a lehotou uloženia podľa členenia registratúry (Príloha č. 1).

5. Registratúru môžu využívať zamestnanci pri plnení svojich pracovných úloh. Do uložených písomností môžu nazerať v rozsahu potrebnom pre výkon svojej práce a za podmienok vylučujúcich poškodenie, zničenie alebo stratu písomností.
VI. Vyraďovanie písomností
1. Po uplynutí lehoty uloženia sa písomnosti môžu vyradiť. Návrh na vyradenie so zoznamom obalov vecných skupín registratúrnych záznamov navrhnutých na vyradenie pripraví zamestnanec a predloží ho na schválenie pôvodcovi registratúry.
2. Po schválení návrhu na vyradenie zamestnanec zodpovedný za vyradenie uskutoční fyzickú skartáciu písomností. O vykonaní skartácie vyhotoví zápis.
VII. Záverečné ustanovenia

1. 
Interná smernica nadobúda účinnosť dňa .......................

2. 
Interná smernica nahrádza a ruší všetky doteraz účinné vnútorné predpisy upravujúce postup pri nakladaní s registratúrnymi záznamami.
3. 
Oboznámenie s obsahom smernice potvrdzuje každý zamestnanec a iná oprávnená osoba svojim podpisom (Príloha č. 2).
VIII. PRÍLOHY:
Príloha č. 1 - Vzorová Štruktúra registratúry a lehôt uloženia písomností

Štruktúra registratúry a lehoty uloženia písomností
	Vecná skupina dokumentov
	Lehota uloženia v rokoch

	Riadenie a správa:
	

	Príkazy, pokyny, nariadenia
	10

	Obchodné zmluvy a dokumenty
	10 

po strate platnosti

	Interné smernice
	10

	Zápisnice z rokovaní a rozhodnutia spoločníkov 
	15

	Bežná korešpondencia
	5

	Kniha došlej a odoslanej pošty
	5

	Bezpečnosť a ochrana zdravia:
	

	Bezpečnostné predpisy
	5

	Previerky bezpečnosti práce
	5

	Školenia bezpečnosti práce
	5

	Osobné ochranné pracovné prostriedky
	5

	Požiarny štatút
	5

	Školenia o požiarnej ochrane
	5

	Revízne správy
	5

	Technický rozvoj:
	

	Normy štátne, odborné, vlastné
	5

	Plány a koncepcie technického rozvoja
	5

	Prevádzkové povolenia
	5

	Ľudské zdroje a mzdy:
	

	Výberové konania
	5

	Dohody o prácach mimo pracovného pomeru
	5

	Dohody o hmotnej zodpovednosti
	5

	Mzdové predpisy
	5

	Pracovný poriadok
	5

	Podklady k výpočtu miezd
	5

	Mzdové listy
	50

	Osobné spisy
	70

od narodenia zamestnanca

	Výplatné listiny
	10

	Štatistické výkazy
	10

	Potvrdenia o zdaniteľných príjmoch
	10

	Ročné zúčtovanie zo závislej činnosti
	10

	Účtovníctvo, financie a dane:
	10

	Interné smernice upravujúce účtovníctvo
	10

	Účtovné doklady (dodávateľské faktúry, odberateľské faktúry, pokladničné doklady, bankové výpisy, interné doklady)
	10

	Účtovné knihy
	10

	Záznamy platiteľa DPH
	10

	Inventúrne súpisy a inventarizačné zápisy
	10

	Odpisové plány
	10

	Iné doklady: lízingové, nájomné zmluvy
	10

po strate platnosti

	Účtovné závierky 
	10

	Výročné správy
	10

	Audítorské správy
	10

	Úverová agenda
	10

	Výroba a jej zabezpečenie a evidencia:
	

	Výrobný program a jeho zmeny
	5

	Technologické postupy
	5

	Ostatné pomocné výrobné podklady
	5

	Plány výroby
	5

	Výrobné kalkulácie
	5

	Správa nehnuteľného majetku
	5

	Správa hnuteľného majetku
	5

	Správa energií
	5

	Správa dopravy a mechanizácie
	5

	Správa materiálno-technického zásobovania 
	5

	Predpisy o kvalite výrobkov
	5

	Rozbory kvality výrobkov
	5

	Nepodarky
	5

	Reklamácie 
	5

	Cenníky výrobkov
	5

	Štatistické výkazy o výrobe
	5

	Prieskum trhu
	5


Príloha č. 2 - Vzorový Zoznam zamestnancov oboznámených s Internou smernicou
� Obmedzí sa prístup k archívnym dokumentom, ak


a) by tým mohla byť ohrozená bezpečnosť štátu, jeho obrana, zahraničné, politické, hospodárske alebo finančné záujmy, alebo ak to vyplýva z medzinárodných zmlúv, ktorými je Slovenská republika viazaná, alebo zo záväzkov vyplývajúcich z jej členstva v medzinárodných organizáciách,


b) 	by tým mohli byť ohrozené práva a právom chránené záujmy žijúcich osôb,


c)	by tým mohlo dôjsť k ich poškodeniu alebo možnosti ich poškodenia,


d)	to určujú podmienky, za ktorých boli uložené v archíve, najviac však na 30 rokov,


e) 	žiadateľ hrubo porušil bádateľský poriadok archívu.


� Môže sa obmedziť prístup k archívnym dokumentom, ak archívne dokumenty nie sú sprístupnené.

